**ΑΓΟΡΑ ΤΟΥ ΣΥΝΟΛΟΥ (100%) ΤΩΝ ΜΕΤΟΧΩΝ ΤΗΣ ΕΤΑΙΡΕΙΑΣ Q&R USA LTD**

Η QUALITY & RELIABILITY AE ανακοινώνει ότι προέβη στην αγορά του συνόλου (100%) των μετοχών της εταιρείας με την επωνυμία Q&R USA LTD που εδρεύει στο Delaware των [ΗΠΑ](https://www.naftemporiki.gr/k/ipa-%CE%B7%CF%80%CE%B1) Αμερικής έναντι του συμβολικού τιμήματος των 30 δολαρίων ΗΠΑ. Πωλητές είναι οι μέτοχοι της εταιρείας και εκτελεστικά μέλη του Διοικητικού Συμβουλίου της εταιρείας Νικόλαος Πασχαλάκης Παναγιώτης Πασχαλάκης και Θεόδωρος Καραγιάννης. Η εν λόγω εταιρεία δεν έχει αναπτύξει μέχρι σήμερα επιχειρηματική δραστηριότητα και θα χρησιμοποιηθεί για την επέκταση των δραστηριοτήτων της εταιρείας στις ΗΠΑ. Η εν λόγω μεταβίβαση θα τεθεί προς έγκριση στην Τακτική Γενική Συνέλευση των μετόχων της εταιρείας και τελεί υπό την αίρεση της εν λόγω έγκρισης.